CELEX: 62009FN0050
Language: el
Date: 2009-05-12 00:00:00
Title: Υπόθεση F-50/09: Αγωγή της 2ας Μαΐου 2009 — Livio Missir Mamachi di Lusignano κατά Επιτροπής των Ευρωπαϊκών Κοινοτήτων

18.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 167/27
            
         Αγωγή της 2ας Μαΐου 2009 — Livio Missir Mamachi di Lusignano κατά Επιτροπής των Ευρωπαϊκών Κοινοτήτων
   (Υπόθεση F-50/09)
   2009/C 167/55
   Γλώσσα διαδικασίας: η ιταλική
   
      Διάδικοι
   
   
      Ενάγων: Livio Missir Mamachi di Lusignano (Kerkhove-Avelgem, Βέλγιο) (Εκπρόσωποι: F. Di Gianni και R. Antoninini, δικηγόροι)
   
      Εναγομένη: Επιτροπή των Ευρωπαϊκών Κοινοτήτων
   
      Αντικείμενο και περιγραφή της διαφοράς
   
   Επιδίκαση αποζημίωσης και χρηματικής ικανοποίησης για υλική ζημία και ψυχική οδύνη λόγω δολοφονίας υπαλλήλου της Επιτροπής και της συζύγου του.
   
      Αιτήματα του ενάγοντος
   
   Ο ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 3 Φεβρουαρίου 2009 απόφαση της αρμόδιας για τους διορισμούς αρχή με την οποία απορρίφθηκε η αίτηση υπ. αριθ. R/406/08 περί καταβολής αποζημιώσεως και χρηματικής ικανοποιήσεως για υλική ζημία και ψυχική οδύνη λόγω δολοφονίας του Alessandro Missir Mamachi di Lusignano και της συζύγου του στις 18 Σεπτεμβρίου 2006 στο Rabat, Μαρόκο, όπου υπηρετούσε,
            
         
               —
            
            
               να υποχρεώσει την Επιτροπή να καταβάλει στους διαδόχους και κληρονόμους του Alessandro Missir Mamachi di Lusignano 2 552 837,96 ευρώ, ποσό που αντιστοιχεί στους μισθούς επί 26 χρόνια του δολοφονηθέντος υπαλλήλου μετά από συνυπολογισμό της προοπτικής της σταδιοδρομίας του υπαλλήλου ως διαφυγόντος κέρδους (συνυπολογίζοντας τόσο την αυτόματη πρόσθεση μονάδων στην κλίμακα μισθοδοσίας όσο και των προαγωγών στους βαθμούς),
            
         
               —
            
            
               να υποχρεώσει την Επιτροπή να καταβάλει στους διαδόχους και κληρονόμους του Alessandro Missir Mamachi di Lusignano 250 000,00 ευρώ, ως χρηματική ικανοποίηση για ψυχική οδύνη του θύματος πριν το θάνατό του,
            
         
               —
            
            
               να υποχρεώσει την Επιτροπή να καταβάλει στους διαδόχους και κληρονόμους του Alessandro Missir Mamachi di Lusignano 1 276 512,00 ευρώ ως χρηματική ικανοποίηση για την ψυχική οδύνη των τέκνων του θύματος που υπήρξαν μάρτυρες της τραγικής δολοφονίας,
            
         
               —
            
            
               να υποχρεώσει την Επιτροπή να καταβάλει στον Livio Missir Mamachi di Lusignano 212 752,00 ευρώ ως χρηματική ικανοποίηση για την ψυχική του οδύνη ως πατέρα του θύματος,
            
         
               —
            
            
               να υποχρεώσει την Επιτροπή να καταβάλει αντισταθμιστικούς τόκους και τόκους υπερημερίας με τις προσαυξήσεις,
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στα δικαστικά έξοδα.